I. SISTEM GENERAL

31992 L 0051: Directiva 92/51/CEE a Consiliului din 18 iunie 1992 privind un al doilea sistem general de recunoaştere a formării profesionale, în completarea Directivei 89/48/CEE (JO L 209, 24.7.1992, p. 25), modificată de:

- 31994 L 0038: Directiva 94/38/CE a Comisiei din 26.7.1994 (JO L 217, 23.8.1994, p. 8),

- 11994 N: Actul privind condiţiile de aderare şi adaptările Tratatelor – Aderarea Republicii Austria, Republicii Finlanda şi a Regatului Suediei (JO C 241, 29.8.1994, p. 21),

- 31995 L 0043: Directiva 95/43/CE a Comisiei din 20.7.1995 (JO L 184, 3.8.1995, p. 21),

- 31997 L 0038: Directiva 97/38/CE a Comisiei din 20.6.1997 (JO L 184, 12.7.1997, p. 31),

- 32000 L 0005: Directiva 2000/5/CE a Comisiei din 25.2.2000 (JO L 54, 26.2.2000, p. 42),

- 32001 L 0019: Directiva 2001/19/CE a Parlamentului European şi a Consiliului din 14.5.2001 (JO L 206, 31.7.2001, p. 1).

La Anexa C "LISTA CURSURILOR AVÂND O STRUCTURĂ SPECIALĂ, MENŢIONATĂ LA ARTICOLUL 1 LITERA (a) PRIMUL PARAGRAF, LINIUŢA A DOUA, PUNCTUL (ii)" se adaugă următorul text:

(a) La poziţia "1. Cursuri de formare profesională paramedicală şi de îngrijire a copilului" se adaugă următorul text, înainte de rubrica destinată Germaniei:

"În Republica Cehă

formare profesională pentru:

- asistent medical ("Zdravotnický asistent"),

reprezentând instruirea cu durată totală de cel puţin 13 ani, dintre care 8 ani de învăţământ şcolar elementar şi 4 ani de învăţământ vocaţional secundar la o şcoală medicală secundară, la care se adaugă examenul de "maturitní zkouška".

- asistent nutriţionist ("Nutriční asistent"),

reprezentând instruirea cu durată totală de cel puţin 13 ani, dintre care 8 ani de învăţământ şcolar elementar şi 4 ani de învăţământ vocaţional secundar la o şcoală medicală secundară, la care se adaugă examenul de "maturitní zkouška".

şi, între rubricile pentru Italia şi Luxemburg:

"În Cipru

formare profesională pentru:

- tehnician dentar ("οδοντοτεχνίτης"),

reprezentând instruirea cu durată totală de cel puţin 14 ani, dintre care cel puţin 6 ani de învăţământ şcolar elementar, 6 ani de învăţământ secundar şi 2 ani de învăţământ vocaţional postliceal, urmaţi de 1 an de experienţă profesională.

- optician ("τεχνικός oπτικός"),

reprezentând instruirea cu durată totală de cel puţin 14 ani, dintre care cel puţin 6 ani de învăţământ şcolar elementar, 6 ani de învăţământ secundar şi 2 ani de învăţământ postliceal, urmaţi de 1 an de experienţă profesională.

În Letonia

formare profesională pentru:

- asistent de stomatologie ("zobārstniecības māsa"),

reprezentând instruirea cu durată totală de cel puţin 13 ani, dintre care cel puţin 10 ani de învăţământ şcolar elementar şi 2 ani de învăţământ profesional într-o şcoală medicală, urmaţi de 3 ani de experienţă profesională, la încheierea cărora trebuie promovat un examen de atestare pentru obţinerea unui atestat în specialitatea respectivă.

- asistent de laborator biomedical ("biomedicīnas laborants"),

reprezentând instruirea cu durată totală de cel puţin 12 ani, dintre care cel puţin 10 ani de învăţământ şcolar elementar şi 2 ani de învăţământ profesional într-o şcoală medicală, urmaţi de 2 ani de experienţă profesională, la încheierea cărora trebuie promovat un examen de atestare pentru obţinerea unui atestat în specialitatea respectivă.

- tehnician dentar ("zobu tehniķis"),

reprezentând instruirea cu durată totală de cel puţin 12 ani, dintre care cel puţin 10 ani de învăţământ şcolar elementar şi 2 ani de învăţământ profesional într-o şcoală medicală, urmaţi de 2 ani de experienţă profesională, la încheierea cărora trebuie promovat un examen de atestare pentru obţinerea unui atestat în specialitatea respectivă.

- asistent de fizioterapie ("fizioterapeita asistents"),

reprezentând instruirea cu durată totală de cel puţin 13 ani, dintre care cel puţin 10 ani de învăţământ şcolar elementar şi 3 ani de învăţământ profesional într-o şcoală medicală, urmaţi de 2 ani de experienţă profesională, la încheierea cărora trebuie promovat un examen de atestare pentru obţinerea unui atestat în specialitatea respectivă."

şi, după rubrica dedicată Austriei:

"În Slovacia

formare profesională pentru:

- instructor de dans la şcoli elementare de artă ("učiteľ v tanečnom odbore na základných umeleckých školách"),

reprezentând instruirea cu durată totală de cel puţin 14,5 ani, dintre care 8 ani de învăţământ elementar, 4 ani de învăţământ într-o şcoală secundară de specialitate şi un curs de 5 semestre de pedagogia dansului.

- educator pentru centre educaţionale speciale şi centre de servicii sociale ("vychovávatel’ v špeciálnych výchovných zariadeniach a v zariadeniach sociálnych služieb")

reprezentând instruirea cu durată totală de cel puţin 14 ani, dintre care 8/9 ani de învăţământ elementar, 4 ani de învăţământ într-o şcoală secundară pedagogică sau altă şcoală secundară şi 2 ani de studiu pedagogic suplimentar fără frecvenţă."

(b) La poziţia "2. Sectorul de maiştri în meserie (Master/Meister/Maître), reprezentând formarea profesională cu privire la competenţe ce nu sunt reglementate de directivele prezentate în Anexa A" se adaugă următorul text:

"În Polonia

formare profesională pentru:

- instructor pentru formare vocaţională practică ("Nauczyciel praktycznej nauki zawodu"),

reprezentând instruirea cu durata de:

- fie 8 ani de învăţământ elementar şi 5 ani de învăţământ secundar vocaţional sau învăţământ secundar echivalent într-un domeniu relevant, urmaţi de cursul de pedagogie, cu durata totală de cel puţin 150 ore, cursul de protecţia muncii şi igiena muncii, precum şi 2 ani de experienţă profesională în profesia pe care persoana respectivă urmează să o predea

- fie 8 ani de învăţământ elementar şi 5 ani de învăţământ secundar vocaţional şi diploma de absolvire a unei şcoli tehnice pedagogice postliceale,

- fie 8 ani de învăţământ elementar şi 2-3 ani de învăţământ secundar vocaţional de bază şi cel puţin 3 ani de experienţă profesională, atestată de calificarea de maistru în profesia respectivă, urmaţi de un curs de pedagogie cu durata totală de cel puţin 150 de ore.

În Slovacia

formare profesională pentru:

- maistru în domeniul învăţământului vocaţional ("majster odbornej výchovy"),

reprezentând instruirea cu durată totală de cel puţin 12 ani, dintre care 8 ani de învăţământ elementar, 4 ani de învăţământ vocaţional (învăţământ secundar vocaţional complet şi/sau ucenicie în acelaşi domeniu sau un domeniu similar cu cel al cursurilor de formare profesională sau şcolii de ucenici), o experienţă profesională cu durata totală de cel puţin 3 ani în domeniul în care persoana respectivă şi-a finalizat educaţia sau ucenicia şi studiu suplimentar pedagogic la facultatea de pedagogie sau la o universitate tehnică, sau educaţie secundară completă şi ucenicie în acelaşi domeniu sau un domeniu similar cu cel al cursurilor de formare profesională sau şcolii de ucenici, experienţă profesională cu durata totală de cel puţin 3 ani în domeniul în care persoana respectivă şi-a finalizat educaţia sau ucenicia şi studiu suplimentar pedagogic la facultatea de pedagogie, sau până la 1 septembrie 2005 educaţie specializată în domeniul pedagogiei speciale, realizată în centre metodologice pentru maiştri în domeniul învăţământului vocaţional din şcolile speciale, fără studiu pedagogic suplimentar.",

(c) La poziţia "3. Sectorul navigaţiei, a) Transport maritim" înainte de rubrica dedicată Danemarcei se adaugă următorul text:

"În Republica Cehă

formare profesională pentru:

- asistent de punte ("Palubní asistent")

- ofiţer responsabil de supravegherea navigaţiei ("Námořní poručík")

- şef de echipaj ("První palubní důstojník")

- comandant ("Kapitán")

- asistent motoare ("Strojní asistent")

- ofiţer responsabil de supravegherea activităţii mecanice ("Strojní důstojník")

- ofiţer mecanic secund ("Druhý strojní důstojník")

- ofiţer mecanic prim ("První strojní důstojník")

- electrician ("Elektrotechnik")

- ofiţer electric prim ("Elektrodůstojník")."

(d) La poziţia "3. Sectorul navigaţiei, a) Transport maritim", între rubricile pentru Italia şi Ţările de Jos se adaugă următorul text:

"În Letonia

formare profesională pentru:

- ofiţer mecanic pentru partea electrică a navelor ("Kuģu elektromehāniķis")

- operator pentru instalaţia de refrigerare ("Kuģa saldēšanas iekārtu mašīnists").

(e) La poziţia "3. Sectorul navigaţiei, a) Transport maritim", după " reprezentând formarea profesională " şi înainte de rubrica dedicată Danemarcei se adaugă următorul text:

"– în Republica Cehă,

- pentru asistent de punte ("Palubní asistent"),

1. O persoană cu vârsta de minimum 20 de ani.

2. (a) Academie maritimă sau colegiu maritim – departamentul de navigaţie, ambele cursuri fiind finalizate obligatoriu cu examenul de "maturitní zkouška" şi serviciu pe mare recunoscut, constând în cel puţin şase luni petrecute pe nave în timpul studiilor, sau

(b) Serviciu pe mare recunoscut de cel puţin doi ani ca matrod luând parte la supravegherea navigaţiei ca ajutor pe nave, şi finalizarea unui curs recunoscut care respectă standardul de competenţă menţionat la secţiunea A-II/1 din Codul STCW (Convenţia internaţională privind standardele de pregătire a navigatorilor, brevetare şi efectuare a serviciului de cart) acordat de o academie sau un colegiu maritim, parte a Convenţiei STCW şi promovarea unui examen în faţa Comisiei de examinare recunoscută de MTC (Comitetul de transport maritim din Republica Cehă).

- Pentru ofiţerul responsabil de supravegherea navigaţiei ("Námořní poručík"),

1. Serviciu pe mare recunoscut, în capacitate de asistent de bord pe nave de minimum 500 tone-registru, pentru o perioadă de cel puţin 6 luni, în cazul unui absolvent de colegiu sau academie maritimă, sau un an, în cazul unui absolvent al unui curs recunoscut, dintre care cel puţin şase luni în calitate de matrod, luând parte la supravegherea navigaţiei.

2. Registru pentru formare profesională la bord pentru cadeţi de punte, completat corespunzător şi vizat.

- pentru şeful de echipaj ("První palubní důstojník"),

Certificat de competenţă de ofiţer responsabil cu supravegherea navigaţiei pe nave de cel puţin 500 tone-registru şi cel puţin douăsprezece luni de serviciu pe mare recunoscut, în calitatea respectivă.

- pentru comandant ("Kapitán"),

Certificat de serviciu în calitate de comandant pe nave de 500 - 3000 tone-registru. Certificat de competenţă ca şef de echipaj pe nave de cel puţin 3000 tone-registru şi minimum 6 luni de serviciu pe mare recunoscut, în calitate de şef de echipaj, pe nave de cel puţin 500 tone-registru şi minimum 6 luni de serviciu pe mare recunoscut, în calitate de şef de echipaj, pe nave de cel puţin 3000 tone-registru.

- pentru asistent motoare ("Strojní asistent"),

1. Persoană cu vârsta de minimum 20 de ani.

2. Academie maritimă sau colegiu maritim – departamentul de inginerie maritimă şi serviciu pe mare recunoscut, constând în cel puţin şase luni petrecute pe nave în timpul studiilor.

- pentru ofiţer responsabil de supravegherea activităţii mecanice ("Strojní důstojník"),

Serviciu pe mare recunoscut, în calitate de asistent motoare, pentru o perioadă de cel puţin 6 luni după absolvirea unei academii sau a unui colegiu maritim.

- pentru ofiţer mecanic secund ("Druhý strojní důstojník"),

Serviciu pe mare recunoscut, pentru o perioadă de cel puţin 12 luni, în calitate de ofiţer mecanic de rangul trei, pe nave acţionate de o instalaţie principală de propulsie cu puterea de cel puţin 750 kW.

- pentru ofiţer mecanic prim ("První strojní důstojník"),

Certificat adecvat de îndeplinire a serviciului ca ofiţer mecanic secund pe nave acţionate de o instalaţie principală de propulsie cu puterea de cel puţin 3000 kW şi având cel puţin 6 luni de serviciu pe mare recunoscut în capacitatea respectivă.

- pentru electrician ("Elektrotechnik"),

1. Persoană cu vârsta de minimum 18 ani.

2. Academie maritimă sau altă academie, facultate de inginerie electrică sau şcoală tehnică sau colegiu de inginerie electrotehnică, toate cursurile fiind finalizate obligatoriu cu examenul "maturitní zkouška" şi cel puţin 12 luni de practică recunoscută în domeniul ingineriei electrice.

- pentru ofiţer electric prim ("Elektrodůstojník"),

1. Academie maritimă sau colegiu, facultate de inginerie electrică maritimă sau altă academie ori şcoală secundară în domeniul ingineriei electrice, toate cursurile fiind finalizate obligatoriu cu examenul "maturitní zkouška" sau un examen de stat.

2. Serviciu pe mare recunoscut în calitate de electrician, pentru o perioadă de cel puţin 12 luni în cazul unui absolvent de academie sau colegiu, ori 24 de luni, în cazul unui absolvent de şcoală secundară."

(f) La poziţia "3. Sectorul navigaţiei, a) Transport maritim", după "care reprezintă formare profesională" şi între rubricile pentru Italia şi Ţările de Jos se adaugă următorul text:

- în Letonia,

- pentru ofiţer mecanic pentru partea electrică a navelor ("kuģu elektromehāniķis"),

1. Persoană cu vârsta de minimum 18 ani.

2. Reprezentând instruirea cu durată totală de cel puţin 12 ani şi 6 luni, ce include cel puţin 9 ani de învăţământ elementar şi cel puţin 3 ani de învăţământ vocaţional. În plus, se cere serviciu pe mare de cel puţin 6 luni ca electrician de navă sau asistent al inginerului electric pe nave cu un generator de putere mai mare de 750 kW. Formarea profesională se finalizează printr-un examen special, realizat de către autoritatea competentă în conformitate cu programul de formare aprobat de Ministerul Transporturilor ;

- pentru operator pentru instalaţia de refrigerare ("kuģa saldēšanas iekārtu mašīnists"),

1. Persoană cu vârsta de minimum 18 ani.

2. Reprezentând instruirea cu durată totală de cel puţin 13 ani, ce include cel puţin 9 ani de învăţământ elementar şi cel puţin 3 ani de învăţământ vocaţional. În plus, se cere serviciu pe mare de cel puţin 12 luni ca asistent al inginerului pentru instalaţia de refrigerare. Formarea profesională se finalizează printr-un examen special, realizat de către autoritatea competentă în conformitate cu programul de formare aprobat de Ministerul Transporturilor.

(g) La poziţia "4. Sectorul tehnic", înaintea rubricii dedicate Italiei se inserează următorul text:

"În Republica Cehă

formare profesională pentru:

- tehnician autorizat, constructor autorizat ("autorizovaný technik, autorizovaný stavitel"),

Reprezentând instruirea profesională cu durată totală de cel puţin 9 ani, ce include 4 ani de învăţământ secundar tehnic, absolvit prin "maturitní zkouška" (examenul pentru şcoală tehnică secundară), 5 ani de experienţă profesională şi absolvirea testului de calificare profesională pentru desfăşurarea anumitor activităţi profesionale în construcţii (în conformitate cu Legea nr. 50/1976 Sb. (Legea construcţiilor) şi Legea nr. 360/1992 Sb.).

- conducător material rulant ("Fyzická osoba řídící drážní vozidlo"),

reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundar, finalizat cu examenul "maturitní zkouška" şi încheiat prin examenul de stat privind puterea motoare a vehiculelor.

- tehnician de revizie căi ferate ("Drážní revizní technik")

reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundar într-o şcoală secundară de utilaj sau electronică, finalizat cu examenul "maturitní zkouška".

- instructor de şoferie ("Učitel autoškoly"),

persoană cu vârsta de minimum 24 de ani; reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundar în domeniul traficului sau utilajelor, finalizat cu examenul "maturitní zkouška".

- Tehnician de stat pentru controlul adecvării la circulaţie a vehiculelor cu motor ("Kontrolní technik STK"),

persoană cu vârsta de minimum 21 de ani ; reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundar, finalizat cu examenul "maturitní zkouška", urmat de cel puţin 2 ani de practică tehnică; persoana interesată trebuie să posede permis de conducere şi să nu aibă cazier judiciar şi trebuie să fi parcurs formarea specială pentru tehnicieni de stat cu durata de cel puţin 120 de ore, promovând examenul final.

- mecanic pentru controlul emisiilor autovehiculelor ("Mechanik měření emisí"),

reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundar, finalizat cu examenul "maturitní zkouška"; solicitantul trebuie să urmeze apoi cel puţin 3 ani de practică tehnică şi formarea specială pentru "mecanic pentru controlul emisiilor autovehiculelor", cu durata de 8 ore, promovând examenul final.

- căpitan de navă Clasa I ("Kapitán I. třídy"),

reprezentând instruirea cu durată totală de cel puţin 15 ani, ce include 8 ani de învăţământ elementar şi 3 ani de învăţământ vocaţional, finalizat cu examenul "maturitní zkouška" şi încheiat printr-un examen confirmat de un certificat de aptitudini. Această instruire vocaţională trebuie să fie urmată de 4 ani de practică vocaţională, finalizată cu un examen.

- restaurator de monumente care sunt opere de artă ("restaurátor památek, které jsou díly uměleckých řemesel"),

reprezentând instruirea cu durată totală de 12 ani, dacă presupune educaţie secundară tehnică completă în domeniul restaurării, sau 10-12 ani de studiu într-un domeniu înrudit, plus 5 ani de experienţă profesională în cazul educaţiei secundare tehnice complete încheiate prin examenul "maturitní zkouška", sau 8 ani de experienţă profesională, în cazul educaţiei tehnice secundare încheiate printr-un examen final de ucenicie.

- restaurator de opere de artă care nu sunt monumente şi sunt păstrate în colecţiile muzeelor şi galeriilor, precum şi de alte obiecte cu valoare culturală ("restaurátor děl výtvarných umění, která nejsou památkami a jsou uložena ve sbírkách muzeí a galerií, a ostatních předmětů kulturní hodnoty"),

reprezentând instruirea cu durată totală de 12 ani, plus 5 ani de experienţă profesională în cazul educaţiei secundare tehnice complete în domeniul restaurării, încheiate prin examenul "maturitní zkouška".

- gestionar deşeuri ("odpadový hospodář"),

reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundar, finalizat cu examenul "maturitní zkouška" şi minimum 5 ani de experienţă în sectorul gestionării deşeurilor, realizată în ultimii 10 ani.

- gestionar tehnic pentru explozibili ("Technický vedoucí odstřelů"),

reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional secundară, finalizat cu examenul "maturitní zkouška",

şi urmată de:

- 2 ani de experienţă ca artificier în subterană (pentru activitate în subterană) sau 1 an la suprafaţă (pentru activitate la suprafaţă), inclusiv 6 luni ca artificier asistent;

- curs de formare profesională de 100 de ore de formare teoretică şi practică, urmat de un examen susţinut în faţa Autorităţii miniere regionale relevante;

- experienţă profesională de cel puţin 6 luni în planificarea şi realizarea unor lucrări majore cu explozibili ;

- curs de formare profesională de 32 de ore de formare teoretică şi practică, urmat de un examen susţinut în faţa Autorităţii miniere cehe ; ",

şi, între rubricile pentru Italia şi Ţările de Jos:

"În Letonia

formare profesională pentru:

- asistent al conducătorului din sectorul materialului rulant ("vilces līdzekļa vadītāja (mašīnista) palīgs"),

- persoană cu vârsta de minimum 18 ani;

- reprezentând instruirea cu durată totală de cel puţin 12 ani, ce include cel puţin 8 ani de învăţământ elementar şi cel puţin 4 ani de învăţământ vocaţional ; formare profesională finalizată cu examenul special al angajatorului ; certificat de competenţă emis de o autoritate competentă, cu valabilitate de 5 ani. "

şi, după rubricile dedicate Austriei:

"În Polonia

formare profesională pentru:

- tehnician diagnostic prin teste privind adecvarea la circulaţie a vehiculelor cu motor, într-o staţie de control al vehiculelor, la nivel general ("Diagnosta przeprowadzający badania techniczne w stacji kontroli pojazdów o podstawowym zakresie badań"),

reprezentând 8 ani de învăţământ elementar şi 5 ani de învăţământ secundar tehnic în domeniul vehiculelor cu motor şi 3 ani de practică într-o staţie de reparaţii pentru autovehicule sau într-un garaj, care să includă 51 de ore de formare generală în controlul adecvării la circulaţie a vehiculelor cu motor şi promovarea examenului de calificare.

- tehnician diagnostic prin teste privind adecvarea la circulaţie a vehiculelor cu motor, într-o staţie regională de control al vehiculelor ("Diagnosta przeprowadzający badania techniczne pojazdu w okręgowej stacji kontroli pojazdów"),

reprezentând 8 ani de învăţământ elementar şi 5 ani de învăţământ secundar tehnic în domeniul vehiculelor cu motor şi 4 ani de practică într-o staţie de reparaţii pentru autovehicule sau într-un garaj, care să includă 51 de ore de formare generală în controlul adecvării la circulaţie a vehiculelor cu motor şi promovarea examenului de calificare.

- tehnician diagnostic prin teste privind adecvarea la circulaţie a vehiculelor cu motor, într-o staţie de control al vehiculelor ("Diagnosta wykonujący badania techniczne pojazdów w stacji kontroli pojazdów"),

reprezentând:

8 ani de învăţământ elementar şi 5 ani de învăţământ secundar tehnic în domeniul vehiculelor cu motor şi 4 ani de practică atestată într-o staţie de reparaţii pentru autovehicule sau într-un garaj, sau

8 ani de învăţământ elementar şi 5 ani de învăţământ secundar tehnic într-un alt domeniu decât cel al vehiculelor cu motor şi 8 ani de practică atestată într-o staţie de reparaţii pentru autovehicule sau într-un garaj,

acoperind un total de 113 ore de formare completă, inclusiv formare generală şi de specialitate, cu examene după fiecare stadiu parcurs.

Durata în ore şi domeniul general de aplicare al diferitelor cursuri în cadrul formării complete pentru tehnician diagnostic sunt prevăzute separat în Regulamentul Ministerului pentru infrastructură din 28 noiembrie 2002 privind cerinţele detaliate cu privire la tehnicieni diagnostic (JO din 2002, nr. 208, articol 1769).

- dispecer căi ferate ("Dyżurny ruchu"),

reprezentând 8 ani de învăţământ elementar şi 4 ani de învăţământ vocaţional secundar, cu specializarea transport feroviar, precum şi un curs pregătitor pentru dispeceri căi ferate cu durata de 45 de zile şi promovarea examenului de calificare, sau

reprezentând 8 ani de învăţământ elementar şi 5 ani de învăţământ vocaţional secundar, cu specializarea transport feroviar, precum şi un curs pregătitor pentru dispeceri căi ferate cu durata de 63 de zile şi promovarea examenului de calificare."

--------------------------------------------------